**Ош мамлекеттик университетинде коррупциянын алдын алуу жана системдүү коррупцияны демонтаждоо боюнча жасалган жумуштар**

 **Билим берүү системасында коррупциянын алдын алуу жана демонтаждоо боюнча Билим берүү жана илим министрлиги тарбынан берилген директивалардын негизинде Ош мамлекеттик университетинде бир том иш-чаралар комплекстүү турмушка ашты**.

Коррупцияга каршы күрөш жүргүзүүнүн заманбап методдору жөнүндөгү колдонмо, методдорго таяна турган болсок, күрөшүү негизги эки компонеттен турат: биринчиси – бул жазалоо, көзөмөл. Экинчиси, жана маанилүүлүгү боюнча чечүүчү- бул коррупциялык **чөйрөнү жок кылуу.** Университет бул тажрыйбаны эске алуу менен, эки жактуу жумуш жасоодо.

1. Коррупцияга каршы күрөшүү боюнча университеттик комиссия түзүлүп, университеттин профсоюз комитетинин төрагасы – Аккулов А.У. жетекчиликке тандалып алынган
2. Ош мамлекеттик университетинде коррупциянын алдын алуу жана системдуу коррупцияны демонтаждоо боюнча 2016-2017-жылдары жасала турган жумуштардын деталдуу планы иштелип чыкты
3. Университеттин бардык окуу корпустарына **видеокөзөмөл** орнотулду жана бул иш-аракет окуу каана, коридорлор, лабораториялар, аудиториялар өтүлгөн сабак, окутуучунун иш-аракети, студенттердин сабакка катышуусу, жүрүм-турумун кандайдыр бир деңгээлде университеттин коомчулугунун байкоосуна чыкты.
4. ОшМУнун **25 окуу корпусу, 8 жатаканасы** бар жана алар үзгүлтүксүз байланышта болуп туруусу зарыл. Ага ылайык биз окуу корпустарын **була-оптикалык кабель** менен байланыштырып **локалдык тармак түзүүгө жетиштик**.
5. Университет бүгүнкү күндө маалыматтардын эбегейсиз чоң көлөмү менен тынымсыз иштегендиктен, жана видеокөзөмөл, коопсуздук маселелери, анын ичинде маалымат коопсуздугу обүективдүү келип чыккандыгына байланыштуу, “булуттук” технологияларга муктаждык пайда болгондугуна байланыштуу автономдуу, аналогиясы жок **DATACENTER**ди түзүүгө жетишти; **“Булуттук” технологияны билим берүү процессинде** пайдалануу билим берүүнүн сапатын көтөрүүгө чоң импульс берет, чукул өнүгүүгө жол ачат.
6. Студенттердин катышуу/жетишүүсүн эсепке алуу, жана имараттардын, кызматкерлердин, студенттердин коопсуздугун камсыздоо максатында университеттин окуу корпустарында жана жатаканаларында атайын көзөмөл **турникеттери орнотулду;**
7. ОшМУнун сайтына коррупцияга каршы жүргүзүлүүчү пландарды, басылмаларды, колдонмолорду, анкеталарды камтыган атайын **модул** жайгаштыылды;
8. Экзамен-модулдардын баллдарын постфакутм, экзамен бүткөндөн кийин өзгөртүүгө бөгөт кою үчүн **AVN информациялык системасынын** базасында программалык камсыздоо бар, ошондой эле **электрондук зачеттук китепчелер** киргизилген;
9. Университет студенттердин катышуу тартибин, андан улам кандайдыр бир коррупциялык иш-аракеттерге жол бербөө максатында укуктук базаны да түзгөн, мисалы, **модулду тапшырбаган студент экзаменге** кирүүгө акысы жок, бул боюнча атайын - **№9 бюллетень чыгарылган**
10. **Кабыл алууну ачык-айкын өткөрүп**, оперативдүүлүктү жана айкындуулукту камсыз кылып, кабыл алуунун жүрүшүн **он-лайн режиминде** интернетке жайгаштырдык. Бул жаңы идея үчүн ЮСАИДдин 38 000 АКШ долларлык грант алдык. **Ага 16 ноутбук**, **4 UPS, 2 сервер, 16 штрих код таанучу электрондук сканерлер** алынды. Жана бул демилге аркылуу ОшМУ **ачык университет** **концепциясын** коомчулукка сунуштаганга жетишти.
11. Студенттердин билимин, эмгегин, даярдыгын реалдуу, туура баалоо максатында жана “адам факторун” чектөө үчүн шарт түзүлдү. Биз мындай багыттагы **7 көз карандысыз тестирлөө борборун түздүк** жана бул борборду колдоо үчүн ЮСАИДден 100 000 АКШ доллары өлчөмүндө техникалык грант алдык.
12. Маалыматтын ачыктыгын, окуу, тарбия жана башка процесстердин айкындуулугун кепилдөө максатында, жана ошондой эле студенттерге, ата-энелерге маалымат жеткирүү үчүн университет жөнүндө толук маалыматарды камтыган “Маалымат китепчесин” түзүп студенттерге тараттык. Китепченин электрондук вариантын университеттин сайтына жайгаштырдык.
13. Билим берүү системасында аябагандай коррупциялык аракеттерге жол берип келген Академиялык справкалардын көйгөйүн чечүү боюнча алардын бирдиктүү республикалык электрондук базасын түзүү демилгеси менен чыктык. Ошондой эле бул демилгени практикалык түрдө иш жүзүнө ашыруу үчүн ОшМУнун деңгээлинде электрондук база түзүп, өүүбүздү маалымат системабыз аркылуу электрондук Академиялык справкаларды берип баштадык.
14. Бүгүн ОшМУда окуу процесси толук электрондук башкарууга өткөн. Бул өтө көлөмдүү, масштабдуу иш болду. 39 программа боюнча толук **электрондук база** иштейт. Бул базалар келишимдик акы төлөмдөрүн да камтыйт. Студенттердин жетишүүсү, ийгилиги, кемчилиги, рейтинги бардык көрсөткүчтөр ачык-айкын коомчулуктун көз алдына коюлду. Булардын жыйынтыгында 2013-жылдан бери ОшМУда электрондук кафедра, электрондук деканат жана электрондук университет форматы иштейт.
15. Университет тарабынан быйылкы окуу жылынан студенттердин ата-энелерине смс-кабарларды жиберүү практикасы ишке киргизилди – бул жараян ата-эне менен университеттин ортосундагы байланышты күчөтүү, процесстердин айкындуулугун камсыздоого багытталган;
16. Баарыбызга жакшы маалым болгондой эле, окутуучулардын **айлык акысын жогорулатуу** да коррупциялык чөйрөнү жоготууга өбөлгө түзөт. ОшМУ жыл сайын ички мүмкүнчүлүктөрдү сарамжалдуу пайдалануунун негизинде окутуучу, улук окутуучу, доцент, профессорлорубузга жана көмөкчү кызматкерлерибизге, чарба кызматкерлерибизге **айлык акыларды** ырааттуу жана системалуу түрдө жогорулатууну да колго алганбыз. 2012-жылы, 2013-жылы, 2014-жылы, 2015-жылы окутуучу-профессордук курамдын кызматтык окладын ар бир жолкусунда 50%га жогорулаттык. **Быйылкы жылы дагы айлык акыларды жогорулатууну чечтик.** Мындан тышкары декандын, декандын орун басары, кафедра башчылары, усулдук кеңештин мүчөлөрү, кураторлор үчүн өзүнчө айлык акылар боюнча стимулдар каралган. Статистикага ылайык айлык акылардын көлөмү жагынан Кыргызстандагы Ата Мекендик **окуу жайлардын эң алдыңкы сабындабыз** десек болот. Буга улай эле, окутуучу-кызматкерлердин ишке карата стимулун арттыруу үчүн:
* Доктордук **диссертациялык ишин коргогондорго 60 000, кандидаттык диссертациялык ишин коргогондорго 30 000 сомдон сыйлыктарды беребиз**.
* 50,60,70,80 жылдык маареке ээлерине сыйлыктар берилет.
* Зыяндуулугу үчүн 200дөн ашуун окутуучу-кызматкерлерге кошумча төлөм төлөнөт.
1. Азыр биз **он-лайн режиминде** студенттер менен баарлашууну практикалап жатабыз. Белгилүү сеьептерге ылйык студенттер **виртуалдык байланышта** гана өзүнүн ой-пикирлерин эркин айтышат. Ошондуктан **AVN информациялык системасынын функцияларын өөрчүтүп,** “окутуучу студенттин көзү менен” деген аталыштагы анонимдүү анкетирлөөнү ишке ашыруунун үстүндөбүз.
2. Кыргыз Республикасынын Өкмөтүнүн **“Арзан турак жай” программасынын негизинде 30га жакын окутуучу-кызматкерлерибиз квартиралар** менен камсыз болушту. Ошондой эле **23 окутуучу-кызматкерлерибиз Ош, Жалал-Абад шаарларын калыбына келтирүү** дирекциясы тарабынан курулган **үйлөрдү жеңилдетилген ипотекалык негизде** алышып, үйлөрүнө киришти.

Эмне үчүн биздин окутуучу-кызматкерлер үйлөр менен камсыз болууда? Анткени университеттеги **айлык акынын туруктуулугу**, көлөмү буга кепил болуп жатат. **Жакынкы күндөрү 100гө жакын агай-эжейлерибиз** ипотекалык үйлөргө кезекке туруп, документтерин даярдап жатабыз.

1. Университеттин бюджетин да Окумуштуулар Кеңешинде, Камкорчулар кеңешинде ачык-айкын талкуулап жатабыз. Ар бир окутуучуга, студентке **финансылык каражаттарыбыз тууралуу толук маалыматты университеттин “Нур”** гезитине жарыялоо практикаланууда.
2. Билим берүүнүн сапатын көтөрүү жаңы мейкиндиктерди, заманбап билим берүү чөйрөсүн түзүүнү талап кылат. Биз 30дан ашуун **окуу корпустарды жана жатаканаларды модернизацияладык**. **Кыргыз – Кытай факультетинин окуу корпусун** жана **жатаканасын,** **стоматологиялык клиниканын** жана **медициналык клиниканын, эл аралык медицина факультетинин, медицина факультетинин окуу-лабораториялык корпусунун, финансы-юридикалык колледжинин окуу имараттарын, Өзгөн медициналык колледжинин окуу имаратын** өз күчүбүз менен жаңыдан курдук жана чоң инвестициялык долбоорлорду ишке ашырдык. **Жаңы архитектуралык, эстетикалык жаратуулар болбой туруп**, жаңыча көз карашты пайда кылуу мүмкүн эмес. Башкача айтканда акыркы **3 жылда 10 жаңы окуу** имаратын курдук жана Университеттин **билим берүү инфраструктурасын** түзүү менен окутуучулардын терең билим берүүсүн, студенттердин татыктуу тарбия алуусуна жетишүү үчүн аракеттерди жасадык.
3. Университетке **бардык шайлануучу кызмат орундарга**, декан, кафедра башчысы, профессор, доцент, улук окутуучу кызмат орундарына өз убагында мыйзам боюнча иликтөөлөрдү өткөрүп, жамаат өзү каалаган адамды шайлап жатышат жана шайланган жетекчилерден ишти өздөрү талап кылышууда. Бул шайлоолордо **трайбалисттик, коррупциялык схемалардан** жамаат баш тартты. **Интеллектуалдык, профессионалдык** деңгээлине карап татыктуулар шайланып жатат.
4. **ОшМУга комиссия келсе, текшерүү келсе** ошого шылтоолоп **ректорат тарабынан акча чогултуу илдети токтогон**.
5. Окутуучу-кызматкерлердин **эмгек акысын банктар аркылуу карточка** менен төлөө жолуна өттүк. Кимдир бирөөнүн эмгек акысын башка бирөө атайылап же адашып алып алган фактылар токтоду.
6. ЖОЖдордун шаштысын алып, коррупцияга түрткөн дагы бир жагдай бар. Бул түрдүү текшерүү органдарынын, комиссиялардын тез-тез келип турушу. Бул багытта **негизсиз текшерүүлөргө чечкиндүү каршы** туруп жатабыз.

 Болбойт деп алакан жайып отура бербей, коррупциялык элементтерге, өнөкөттөргө жаңы ой, жаңы идея, жаңыча моделдерди каршы койсок, коомубузда тазалыкка жол ачылат.